หนูมีอะไรกับแฟนในช่วงที่มาประจำเดือนวันที่9 กพเดือนมา2วันซึ่งผิดปกติหลังจากนั้นก็มีไรอีกโดย ที่ไม่ป้องกันไร หลั่งใน2-3ครั้งหลังจากนั้นวันที่ 13 ก็ไปตรวจขึ้นขีดเดียวหลังจากวันที่ไปตรวจก็มีอะไรกันอีกครั้งนึงมีการหลั่งในอีก 1 ครั้งแต่ประจำเดือนยังไม่ถึงรอบเดือนจะมีโอกาสท้องไหมคะปกติประจำเดือนจะมาวันที่ 9 ถือวันที่ 12แต่รอบนี้ประจำเดือนมาแค่ 2 วันเมื่อเดือนที่แล้วก็มาแค่วันเดียวเดือนนี้ยังไม่มาอยากทราบว่าจะท้องไหมคะทุกครั้งที่มีเพศสัมพันธ์กับแฟนไม่เคยป้องกันและก็ไม่เคยทานยาคุมเลยค่ะ
สวัสดีค่ะ การมีเพศสัมพันธ์โดยไม่ใส่ถุงยางอนามัยป้องกัน และไม่ได้ใช้วิธีคุมกำเนิดใดๆ ย่อมมีโอกาสที่จะตั้งครรภ์ได้ ดังนั้น หากประจำเดือนล่าสุดมาวันที่ 9 ก.พ. โดยมาเพียง 2 วัน ซึ่งผิดปกติจากทที่เคยมา ก็ควรลองตรวจหาการตั้งครรภ์ดูอีกครั้งค่ะ เพราะการตรวจในวันที่ 13 ก.พ. ที่ผ่านมา อาจเร็วไปที่จะตรวจพบได้ หากยังคงตรวจไม่พบ ก็ให้รอประจำเดือนต่อไปก่อนจนถึงวันที่ 9-10 มี.ค. หากประจำเดือนยังคงไม่มา ก็ควรตรวจซ้ำดูอีกครั้ง หากยังคงตรวจไม่พบ จึงจะแสดงว่าไม่ได้มีการตั้งครรภ์เกิดขึ้น และการที่ประจำเดือนยังไม่มา รวมถึงการที่รอบเดือนก่อนมีปริมาณเลือดน้อยกว่าปกติ อาจเกิดจากสาเหตุ เช่น- การมีความเครียด ทำงานหนัก ออกกำลังกายมากไป พักผ่อนน้อย อดนอน อดอาหาร มีน้ำหนักลด หรือมีน้ำหนักเพิ่มเร็ว- มีการเจ็บป่วยไม่สบาย- มีภาวะไทรอยด์ฮอร์โมนผิดปกติ- มีพังผืดเกิดขึ้นในมดลูกดังนั้น จึงควรรอประจำเดือนไปก่อนจนถึงวันที่ 9-10 มี.ค.ดังที่กล่าวไป และเมื่อประจำเดือนยังไม่มา และได้ตรวจหาการตั้งครรภ์แล้วยังไม่พบ ก็ให้รอประจำเดือนต่อไปอีกซักระยะ หากยังคงไม่มา ก็ควรไปพบแพทย์เพื่อตรวจหาสาเหตุค่ะ ในระหว่างนี้ หากจะมีเพศสัมพันธ์ ก็ควรใช้ถุงยางอนามัยป้องกันไว้ค่ะ